Yonny (EP)

Yonny ialah EP sulung oleh penyanyi hip hop Malaysia, Yonnyboii, dikeluarkan pada 18 Disember 2020 oleh Def Jam Malaysia dan Universal Music Malaysia.

Latar belakang
Dalam temu ramah bersama mStar Online, Yonnyboii berkata EP ini sarat dengan muzik yang tulus untuk pendengar memahami gejolak perasaan yang perlu dihayati dalam setiap lagu dan juga berkata: "Menerusi album EP ini, saya mengambil kesempatan memperkenalkan diri saya sebenar dengan menyatakan kejujuran setiap lenggok melodi serta pengisian lirik yang terkandung menerusi lagu-lagu yang disampaikan". Pembikinan EP Yonny melibatkan enam penerbit iaitu Adam E, Freddie Laut, Zachsutton, Vincent88, Mingaling dan Wolfy. Bagaimanapun, Yonnyboii tidak mengharapkan sebarang impak untuk EP ini, kerana beliau mahu peminat mengenali siapa dirinya. EP ini mengambil masa empat minggu untuk disiapkan semasa pandemik COVID-19 di Malaysia. Sebanyak 80 peratus lagu di dalam EP ini lagu yang pernah dirakamkan, namun digubah semula dengan penambahbaikan kualiti rakaman luar biasa.

Promosi dan single
Yonny dikeluarkan pada 18 Disember 2020. Single pertama yang dikeluarkan untuk EP ini ialah "Salahku", telah meraih jumlah tontonan sebanyak 3 juta tontonan di YouTube dan menjadi tular di semua pelantar muzik. Ia telah dikeluarkan semula dengan tajuk "Salahku 3.0".

 Senarai Runut (Yonny EP) 

 Senarai Runut (Yonny EP Deluxe Edition) 

Sejarah keluaran
NegaraTarikhFormatSyarikat rakamanMalaysia18 Disember 2020Muat turun digital  Penstriman digitalDef Jam MalaysiaUniversal Music Malaysia8 Oktober 2021Muat turun digital
Penstriman digital Def Jam Malaysia
Universal Music Malaysia

Rujukan

Kategori:EP 2020
Kategori:Album Malaysia tahun 2020